13. ข้อมูลอื่นที่เกี่ยวข้อง

  โครงการที่อยู่ระหว่างดำเนินการในการลงทุน

13.1 โครงการพัฒนาพื้นที่เพื่อการพาณิชย์และที่อยู่อาศัยเพื่อขายหรือให้เช่าในส่วน ของที่ดิน Prime
Area

บริษัทมีแนวทางที่จะนำที่ดินที่ปัจจุบัน
ซึ่งมีมูลค่าและศักยภาพสูงในการพัฒนาอสังหาริมทรัพย์ในรูปแบบอื่นๆ เช่น
ที่ดินด้านหน้าโครงการเขตส่งเสริมอุตสาหกรรมนวนคร (ปทุมธานี)
ซึ่งมีที่ตั้งใกล้กับถนนพหลโยธินและถือว่าเป็นพื้นที่ชั้นดี (Prime Area)
หรือที่ดินที่อยู่ใจกลางบริเวณไทยธานี ซึ่งเป็นชุมชนหน้าแน่นอยู่กลางพื้นที่ของนวนคร
ปทุมธานีมาพัฒนาเพื่อการพาณิชย์และเพื่อที่อยู่อาศัยสำหรับขายและให้เช่าแทนการขายเป็นที่ดินเปล่า
ทั้งนี้เนื่องมาจากปัจจุบันที่ดินในบริเวณดังกล่าวมีมูลค่าสูง
จึงไม่เหมาะที่จะพัฒนาเป็นพื้นที่ขายสำหรับโรงงานอุตสาหกรรม
ประกอบกับการขยายตัวของโรงงานและผู้พักอาศัยที่เป็นพนักงานในโรงงานต่างๆ
ทำให้มีความต้องการที่พักอาศัยและสถานที่พักผ่อนหย่อนใจ เช่น หอพัก ห้างสรรพสินค้า หรือ
โรงภาพยนตร์
บริษัทจึงเล็งเห็นว่าพื้นที่ดังกล่าวน่าจะมีศักยภาพที่สามารถจะนำมาพัฒนาในเชิงพาณิชย์ได้ในรูปแบบของการพัฒนาอสังหาริมทรัพย์เพื่อขายและให้เช่า
ซึ่งจะช่วยสร้างรายได้ให้แก่บริษัทได้มากกว่าการขายเป็นที่ดินเปล่า
อีกทั้งยังสามารถสร้างรายได้จากค่าเช่าที่เป็นรายได้ประจำให้แก่บริษัทได้ในระยะยาว ซึ่งในปี
2549 ที่ผ่านมาบริษัท ได้แบ่งที่ดิน Prime Area บางส่วนเพื่อให้เช่าและขาย
ในการพัฒนาเป็นห้างสรรพสินค้า Hyper market ขนาดใหญ่
ซึ่งการดำเนินการดังกล่าวนอกจากจะสร้างรายได้ให้กับบริษัท แล้วนั้น
ยังเป็นการเสริมประสิทธิภาพของการบริการให้กับผู้ประกอบการภายในเขตส่งเสริมอุตสาหกรรมและเพิ่มศักยภาพของที่ดิน
Prime Area ส่วนที่เหลือ เพื่อพัฒนาพื้นที่เพื่อการพาณิชย์และที่อยู่อาศัย โดยปัจจุบัน
บริษัทอยู่ระหว่างการวางแผนพัฒนาพื้นที่ส่วนที่เหลือ

13.2 โครงการพัฒนาพื้นที่ Premium Zone

บริษัทมีโครงการพัฒนาที่ดิน ด้านทางทิศเหนือของโครงการเขตส่งเสริมอุตสาหกรรม นวนคร
(ปทุมธานี) เพื่อรองรับอุตสาหกรรมขนาดกลางและขนาดย่อม รวมประมาณ 350 ไร่
โครงการนี้แบ่งเป็น 3 เฟส โดยเฟส 1/1 จำนวน 89 ไร่ เฟส 1/2 จำนวน 138 ไร่ เฟส 2
จำนวน 69 ไร่ และเฟส 3 จำนวน 54 ไร่ ซึ่งอยู่ในระหว่างการพัฒนา ซึ่งเฟส 1/1
จะเสร็จภายใน เมษายน 2551 นี้ โดยมีการพัฒนาระบบสาธารณูปโภค และสาธารณูปการเป็น
Logistics Area เช่น เป็นพื้นที่ให้เช่าวางตู้คอนเทนเนอร์ เนื่องจากพื้นที่บริเวณนี้เป็นพื้นที่สีเขียว
จึงไม่สามารถพัฒนาเป็นพื้นที่สำหรับการตั้งโรงงานอุตสาหกรรมได้

  13.3 โครงการขยายความสามารถของโรงงานบำบัดน้ำเสีย (ปทุมธานี)

  บริษัทมีนโยบายในการดูแลรักษาคุณภาพสิ่งแวดล้อมโดยได้วางแผนในการพัฒนาขีดความสามารถในการบำบัดน้ำเสียมากขึ้นกว่าเดิม
  เพื่อรองรับการขยายตัวของโรงงานอุตสาหกรรมต่างๆ ภายในเขตส่งเสริมอุตสาหกรรมนวนคร
  ปทุมธานี
  โดยมุ่งเน้นการใช้เทคโนโลยีที่ทันสมัยและมีประสิทธิภาพมากขึ้นเพื่อให้น้ำทิ้งมีคุณภาพที่ดีและเป็นไปตามเกณฑ์มาตรฐานของกรมโรงงานอุตสาหกรรมซึ่งจะเป็นการช่วยดูแลรักษาคุณภาพสิ่งแวดล้อมให้ดียิ่งขึ้น

  ในปี 2550 บริษัทฯ ได้ดำเนินโครงการออกแบบรวมก่อสร้างระบบบำบัดน้ำเสียกลางนวนคร
  (ส่วนขยาย) โดย มีระยะเวลาของโครงการรวม 17 เดือน
  มีกำหนดแล้วเสร็จพร้อมเดินระบบบำบัดจนได้น้ำทิ้งที่มีคุณภาพเป็นไปตามเกณฑ์มาตรฐานของกรมโรงงานอุตสาหกรรม
  ภายในเดือน มีนาคม 2552
  โดยออกแบบระบบบำบัดน้ำเสียให้มีขีดความสามารถในการรองรับน้ำเสียเพิ่มขึ้นจากเดิม 26,000
  ลูกบาศก์เมตรต่อวัน เป็น 40,000 ลูกบาศก์เมตรต่อวัน ในระยะแรก
  และวางแผนการขยายเพิ่มขึ้นเป็น 50,000 ลูกบาศก์เมตรต่อวัน ในระยะที่สอง ต่อไป
  ซึ่งเมื่อระบบบำบัดน้ำเสียกลางนวนคร (ส่วนขยาย)
  ก่อสร้างแล้วเสร็จจะสามารถรองรับปริมาณน้ำเสียที่เพิ่มขึ้นจากการขยายตัวของโรงงานอุตสาหกรรมได้อย่างต่อเนื่องในอนาคต